google/wiki40b huggingface dataset:
Diapriidae

Utseende

Små, slanke, svarte vepser. De fleste er 2 – 4 mm lange men enkelte blir opptil 8 mm. Et godt kjennetegn på alle bortsett fra den lille underfamilien Ismarinae er at antennene sitter på en sokkel som skyter markert frem fra ansiktet. Antennene er lange og trådformede, og består av 12 – 15 ledd. Den innerste leddet er langt, slankt og sylindrisk, de øvrige er også lengre enn brede. Hodet er middels stort og rundt (bortsett fra antennesokkelen), med nokså små, ovale fasettøyne. Det er markert avsatt fra thorax ved en smal "hals". Thorax er forholdsvis lang og smal, gjerne blankt svart. Beina er middels lange, ofte lyse på farge, lårene og noen ganer også leggene er noe kølleformede. Forvingene er mer eller mindre trekantede, uten noe tydelig vingemerke (pterostigma) og med ikke flere enn tre lukkede celler. Bakvingene har ikke mer enn én lukket celle. Mange er mer eller mindre vingeløse. Bakkroppen er nokså slank, litt flat, blank, nesten hele oversiden er dekket av én stor ryggplate (tergitt). "Stilken" (petiolus) som fester bakkroppen til propodeum (som egentlig er første bakkroppsledd, men sammenvokst med thorax) er lang, tynn og rørformet, uten tydelig skilte rygg- og bukplater.

Levevis

Diapriidene er parasitoider, larvene kanleve enkeltvis eller mange sammen inne i en vert. De fleste snylter på larver eller pupper av tovinger (Diptera). Det er også noen som snylter på maur og biller i familien kortvinger (Staphylinidae). Artene i slekten Ismarus er hyperparasitoider som snylter på snylteveps i familien Dryinidae, som i sin tur snylter på sikader.
Paljettanagar

Utbredelse

Den forekommer i Costa Rica og Panama.
Walther Olsen

Priser og heder

Han ble i 2002 tildelt Kongens fortjenstmedalje i sølv. Han fikk også Bergen idrettsråds hederspris.
Sparbu

Historie

Sparbu (norrønt Sparabú) er et gammelt bygdenavn. Sisteleddet er bú 'bebodd område, bygd'. Betydningen av forleddet er omdiskutert, men det bør trolig settes i sammenheng med adjektivet spar 'knapp, knipen, sparsom'. Forleddet Spara- kan da best forklares som genitiv av et hypotetisk stedsnavn *Spari. Inderøy er i dag en halvøy, men i tidligere tider må dette ha vært en ekte øy (før landhøyningen gjorde den landfast). Eidet mellom Borgenfjorden og Beitstadfjorden må da ha utgjort et trangt og grunt sund som var vanskelig å forsere med skip. Et navn *Spari ('den trange og knipne') kan ha vært et talende navn på dette smale sundet. Navnet Sparabú kan i så fall tolkes som 'bygda som ligger ved/innenfor sundet *Spari. Fylkesnavnet Sparbyggjafylki er laget sekundært til bygdenavnet. 
Blant kulturminner fra bygda kan nevnes Dalemspenna, Mære kirke fra 1100-tallet og gravfeltet ved Skei.
Sparbu kommune ble opprettet i 1837 ved innføringen av formannskapslovene. Ogndal kommune ble utskilt fra Sparbu i 1884, først under navnet Skei. 1. januar 1964 ble Sparbu, Beitstad, Egge, Kvam, Steinkjer, Stod og Ogndal slått sammen til dagens Steinkjer kommune. I 1953 hadde Sparbu herred 3 721 innbyggere og et areal på 259 km².

Samfunn

Tettstedet Sparbu ligger ved E6, 13 km sør for Steinkjer sentrum. Grenda var tidligere kalt Leira, men navnet Sparbu festet seg da Sparbu stasjon ble etablert. Fram til andre verdenskrig var det stor aktivitet med meieri, bakeri, fryseri, torvstrøfabrikk, snekkerier osv. 
2 km nord for tettstedet Sparbu ligger tettstedet Mære med barneskole og Mære landbruksskole. Øst i bygda grenda Henning med Henning kirke og Leksdalsvatnet.
Institutt for klinisk odontologi (UiT)

Institutt for klinisk odontologi er et av sju institutter ved Det helsevitenskapelige fakultet ved Universitetet i Tromsø
Instituttet tilbyr studier utdanning til tannlege og tannpleier. Det første 13 tannlegestudentene startet sine studier høsten 2004 og 11 kandidater fullførte studiene våren 2009. Kullene har økt gradvis til opptak av 40 studenter pr år fra og med 2007. I samarbeid med Tannhelsetjenestens kompetansesenter for Nord-Norge (TkNN) tilbyr Institutt for klinisk odontologi også spesialistutdanning innen kjeveortopedi og klinisk odontologi.

Forskning

Odontologisk forskning er bygget opp rundt biologisk, samfunnsodontologisk og klinisk praksisnær forskning. Instituttet forsker på samfunnsodontologi rettet mot oppgavene innenfor offentlig tannhelsetjeneste (risikopasienter, minoriteter, nordregionsforskning). IKO har en forskergruppe "Klinisk odontologi" ledet av Jan Bergdahl.
Instituttleder er professor Harald Eriksen.
Bank Rossija

Bank Rossija (russisk: Банк «Россия», engelsk navneform Bank Rossiya) er et russisk kredittinstitutt, grunnlagt 27. juni 1990. Dets hovedkontor er i Sankt Petersburg.  
Bank Rossija skal ha vært en bank for etterretningstjenesten KGB og for Sovjetunionens kommunistparti. I begynnelsen av 1990-årene, etter Sovjetunionens sammenbrudd, ble banken privatisert; den ble oppkjøpt og utbygd av private investorer i kretsen rundt Vladimir Putin.
Achtung, die Kurve!

Gameplay

Spillerne starter på tilfeldige steder på spillebrettet, og fortsetter med en konstant fart til de krasjer inn i en annen kurve eller unngår dette og dermed vinner. Man kontrollerer kurven med to knapper, en som styrer kurven til venstre og en til høyre. Målet er å overleve til alle motstanderne er døde.  Mens kurvene er i bevegelse blir det med ujevnt mellomrom laget små hull i kurvene som man kan passere gjennom.

Poeng

Hver levende spiller får ett poeng for å være levende på brettet når en annen spiller dør. Den første spilleren som får en sum på  der n er antall spillere, er vinneren.

Taktikk

Noen spillere refererer kun til hverandre under spillet som fargen på kurven de kontrollerer. Dette er fordi noen ikke vil fokusere på noe annet enn selve spillet, og kan betraktes som et kultfenomen. På slutten av spillet kommer ordene Konec hry på skjermen, under spillernes endelige resultat. Dette betyr Game over på tsjekkisk, og kan bety at skaperen(e) var tsjekker(e). Spillets alternative tittel, Zatacka, er kurve på tsjekkisk.
En spiller kan utnytte ulike taktikker, som visstnok på folkemunne har ulike navn.
Rose-taktikken er en passiv og avventende taktikk som gjerne forekommer tidlig i runden. Den utføres ved å gå rundt sin egen kurve flere runder å lager en form som kan minne om en rose.
Landing (engelsk) eller «posekjøring» vil si å forsøke og okkupere mest mulig av skjermen, slik at spilleren har mest mulig plass å boltre seg på. Den som har størst område har som regel en fordel, men risikerer og bli utsatt for såkalte «cage bandits», eller burbanditter. En burbanditt er en spiller som er flink til å utnytte kurvenes hull til sin fordel, enten for å komme inn eller ut av et «avsperret» område. En virkelig dyktig burbanditt, eller kanskje mer heldig, er en som kjører igjennom en solid kurve ved å danne hull i sin egen. I originalversjonen kommer disse med ujevne mellomrom og er dermed vanskelig å utføre.
Cutting, eller kutting, er rett og slett avskjæringen av en annen spiller, og i utgangspunktet ikke en egen taktikk. Men noen spillere velger i størst grad å satse på å «cutte» andre spillere fremfor andre taktikker. Kutting/avskjæring er en risikabel sport i og med at man må ofre mye for å overvinne andre og dermed har det vanskelig med å lande. Ofte kan spillere ofre seg selv for å avskjære en konkurrent, dette kan være for å hindre en rival i å oppnå like mange poeng.

Sangen

Det er en Achtung, die Kurve!-sang av en ukjent artist som ligger ute på nettet. Sangen er på tysk, men sangeren har en aksent. Refrenget er «Achtung, Achtung, die Kurve. Was tust du jetzt? Du weißt ja niemals wo die Kurven geht,», som på norsk blir: «Pass deg, pass deg for kurvene. Hva gjør du nå? Du vet aldri hvor kurvene går.» Sangen kan plasseres i sjangeren elektronika.
Forbundsdagsvalget i Tyskland 1949

Forbundsdagsvalget i Tyskland 1949 ble avholdt 14. august 1949 og var det første valget til den tyske Forbundsdagen. Den tyske nasjonalforsamlingen var grunnlagt samme år gjennom vedtakelsen av den nye grunnloven. Det hadde siden 1946 blitt avholdt kommunalvalg og valg til delstatsparlamentene i landet. Dette forbundsdagsvalget var imidlertid det første frie, føderale valg på tysk jord siden 6. november 1932. 
Resultatet av valget førte til at Forbundsdagen valgte Konrad Adenauer som kansler. Adenauer dannet deretter regjering sammen med FDP.

Geografisk omfang

Valget omfattet bare det såkalte Vest-Tyskland og ikke Den sovjetiske okkupasjonssonen (senere DDR). Valgloven innebar at de fleste flyktninger også nylig ankomne fra den sovjetiske okkupasjonssonen hadde stemmerett.
Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall representanter til Forbundsdagen. Representantene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort. Bestemmelser som ga Berlin en særlig rettslig status ble kalt «Berlin-klausuler». Disse ble imidlertid ved Tysklands gjenforening i 1990 strøket i lovgivningen.
Den senere tyske delstaten Saarland som på dette tidspunkt var en autonom stat, men i økonomisk union med Frankrike, deltok ikke i valget.
Coroner (yrke)

Coroner («likskueformann») er en embetsmann i Storbritannia, Samveldet og USA. En coroners oppgave er å finne dødsårsaken til personer som blir funnet døde samt medvirke til å utrede dødsårsaken. Coronersystemet ble innført i Storbritannia i 1275. I England var coroner opprinnelig kronens tjenestemann blant annet for inndrivelse av ubetalte bøter.
I motsetning til en medical examiner, som er rettsmedisinsk utdannet, trenger ikke en coroner nødvendigvis medisinsk embetseksamen. En coroner er ofte jurist og leder likskue (inquest) på vegne av staten. Coroner har ofte bistand av en jury av lekfolk. I Storbritannia var coroner et verv der innehaveren ble utpekt av grevskapsrådet på livstid. Dersom coroner konkluderer med at dødsfall skyldes en straffbar handling overlates saken til politi for videre etterforskning. Før 1933 kunne britisk coroner også innlede straffesaken dersom det likskue ledet til mistanke mot en person. Opplysninger fra likskuet kan brukes som bevis en senere straffesak. 
Valg til coroner har vært praktisert i USA og det var ikke krav om juridiske eller medisinske kvalifikasjoner. Systemet ble kritisert for upålitelige avgjørelser og tidlig på 1900-tallet ble det reformert i flere stater i USA. For eksempel New York City innførte i 1918 chief medical examiner til å utføre forundersøkelser og vitneavhør ved mistenkelige dødsfall, men uten myndighet til å sikte eller arrestere noen.
SimCity

SimCity er en videospillserie som ble skapt av Will Wright. Spillene går ut på å være borgermester i en by. Som borgermester må du bygge byen fra grunnen av, eller videreutvikle byen. Jobben gjøres vanskeligere av kriminalitet, katastrofer og transportproblemer.
Det første spillet i serien, SimCity, kom ut i 1989 for MS-DOS og kom senere i versjoner for Amiga, Atari, Commodore 64, SNES og Microsoft Windows 3.11. I dag heter originalspillet SimCity Classic og kan spilles gratis på internett.
Bodmer papyri

Bodmer papyri er en stor samling papyrusbøker med tekster fra Det gamle testamente og Det nye testamente; noen ark inneholder også litterære skrifter med tekster av Homer, Menander og Thukydides. Manuskriptet inneholder de eldste bevarte versjonene av Lukasevangeliet og Herrens bønn. De eldste delane er fra cirka 200-tallet e.Kr. og oppbevares i dag på Bodmerbiblioteket i Cologny.

Manuskriptene

Bodmer papyri er en godt bevart samling av papyrusbøker og papyrusruller (Bodmer delarna XVI, XIX og XXII er skrevne på pergament). Tekstene er skrevet på koptisk og klassisk gresk. Papyrusarkene dateres til melleom 200-tallet og 500-tallet e.Kr. Samlingen omfatter 22 deler med sammenlagt cirka 1700 ark.

Historie

Manuskriptene ble oppdaget i 1952 i et pachomiansk kloster nær Pabau i Egypt. Funnstedet ligger også nær stedet Nag Hammadi der Nag Hammadi papyri ble oppdaget noen år tidligere. Hele samlingen ble sammeastilt i hemmelighet av den kypriotiske Phokio Tano og ble senere smuglet til Sveits der deler ble kjøpt av blant andre den sveitsiske Martin Bodmer og britiske Alfred Chester Beatty.
I 1956 publiserte man ble den første oversettelsen av P 66 utført av Victor Martin ved Universitetet i Genève.
I 1969 donerte man P 72 (P Bodmer VIII) med Første Petersbrev og Andre Petrersbrev til pave Paul VI.
I 2007 donerte man P 75 (P Bodmer XIV og XV) til pave Benedikt XVI. De ble ført under enormt vakthold til Roma der de forvares i Vatikanbiblioteket.
Ingse Stabel

Karriere

Hun tok juridisk embetseksamen ved Universitetet i Oslo i 1971. Hun har tidligere jobbet blant annet som dommerfullmektig, lagdommer, advokat hos Regjeringsadvokaten og som underdirektør i Justisdepartementet. Stabel var likestillingsombud fra 1988 til 1994 og leder av Trygderetten fra 1997 til 2001, da hun ble utnevnt til høyesterettsdommer. Stabel var medlem i Stortingets granskningskommisjon for de hemmelige tjenester fra 1994 til 1996. Hun ble i statsråd 14. oktober 2016 gitt avskjed i nåde som høyesterettsdommer fra 1. januar 2017.
Hun er av slekten Stabel og datter til høyerettsdommer Carl Ludovico Stabel (1912-88).
Hun var gift med informatikeren Jo Piene 1970-85 og svigerdatter til matematikeren Kay Waldemar Kielland Piene.
Siden 2005 er hun gift med Knut Brofoss, som er leder for Trygderetten.
Pedostrangalia

Utseende

Middelsstore, slanke, brunrøde til svarte trebukker. Hos i allle fall noen av artene finnes det individer med røde dekkvinger og individer med svarte. Antennene er tynne, omtrent så lange som kroppen. Pronotum er klokkeformet, dekkvingene avsmalnende bakover. Beina er middels lange, lårene slanke.

Levevis

Larvene utvikler seg i død ved, gjerne råtten, død ved som er kontakt med levende ved, på ulike treslag. Utviklingen tar gjerne to-tre år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt over det meste av Europa og Asia.
Jørgen Breder Faye

Utmerkelser

Faye ble ridder av St. Olavs Orden i 1857, i 1891 fikk han kommandørkorset og
i 1895 ble han kommandør av 1. klasse. Han var også ridder av Nordstjerneordenen.
Jurij Dalmatin

Jurij Dalmatin, (også Georg Dalmatin, født ca. 1547 i Krško, død 31. august 1589 i Ljubljana) var en slovensk protestantisk teolog. Han var den første oversetter av Bibelen til slovensk, utgitt i Wittenberg i 1584.
Jurij Dalmatin ble født i Krško i en fattig familie som opprinnelig kom fra Dalmatia, en del av dagens Kroatia. Han ble tatt hånd om av krainsk adel og studerte deretter i Württemberg og Tübingen. Dalmatins bibeloversettelse fikk stor betydning for utviklingen av det slovenske skriftspråk. Han samarbeidet med blant andre Primož Trubar som skrev den første slovenske bok (1550) og Adam Bohorič som utarbeidet en slovensk ortografi og analyserte slovensk grammatikk (1884). Dalmatin er også kjent som salmedikter og forfatter av religiøse skuespill.
Siste båt er gått

Siste båt er gått (engelsk: We Couldn't Leave Dinah) er en barnebok fra 1941  av den britiske forfatteren Mary Treadgold. Boka ble tildelt Carnegie Medal in Literature da den utkom. Den skildrer krigsutbruddet i 1940 sett med en hesteglad families øyne.
Familien Templeton bor på den fiktive øya Clerinel i Den engelske kanalen, og forbereder seg på en mulig tysk invasjon av øya, etterhvert som ryktene brer seg om at de andre Kanaløyene er okkupert. Når øya blir okkupert blir barna Caroline og Mick (henholdsvis 13 og 14 år) først etterlatt i tumultene. Før de blir evakuert rekker de å oppleve både engelske undergrunnsgrupper og vennskap med den tyske generalens barnebarn Nannerl (8 år) som lover å passe på Carolines hest Dinah.
I USA ble boka utgitt med tittelen Left Till Called For. Boka utkom på norsk i 1947, oversatt av Jo Tenfjord. Barnas historie følges senere i The Polly Harris (1949).
Sassen-Bünsow Land nasjonalpark

Geografi, landskap, geologi

Nasjonalparken utgjør i hovedsak tre områder: Sassendalen, Tempelfjorden og Bünsow Land med Gipsdalen, samt tilliggende isdekte fjell- og breområder i øst. Gipsdalen og fjellene ved Tempelfjorden har geologiske forekomster av gips. I vest utgjør østbredden av Billefjorden vestlig begrensning. Herfra kan man se over fjorden og over til det nedlagte, russiske tettstedet Pyramiden. Parken strekker seg opp til vannskillet i øst, men går ikke helt ned til østkysten av Spitsbergen og Barentshavet. 
Nasjonalparken har betydelige arealer med fine kvartærgeologiske innslag, bl.a. marine avsetninger, elveavsetninger og strukturmark. Nordsiden av selve Sassendalen har en rekke elvegjel (canyons). En av Svalbards høyeste fosser finner vi ytterst i Eskerdalen, der Sassendalen munner ut. 
Det er innslag av yngre tiders sedimenter og bergarter i området. Fjellformasjonen Templet er et velkjent og lett synlig, særegent landskaps­element. Fjellene i området har mektige raskjegler. Isbreer (fra sør til nord) er Fimbulisen, Von Postbreen og Filchnerfonna, alle tre øst for Tempelfjorden.

Flora og fauna

Sassendalen har kalkgrunn og langt rikere vegetasjon enn f.eks. Reindalen. Også Bünsow Land har frodigere vegetasjon enn mange andre områder på Svalbard. Begge områder har en del unik flora og noen arter som i hele Europa bare er registrert her.
Nasjonalparkområdet er viktig for gjess og har våtmarker med viktige hekkeområder for vadefugl. Det finnes flere hekke­kolonier for sjøfugl i dette området, hovedsakelig havhest, og dette er også et sentralt beite- og kalvings­område for svalbardrein. Tempelfjorden har et avgjørende kaste- og hvileområde for ringsel.

Kulturminner

Fangstmannen Hilmar Nøis bygde fangststasjonen Fredheim på nordsiden av utløpet av Sassendalen. Det er også en russisk hustuft her oppe, og ulike kulturminner fra 1900-tallet.
På østkysten av Billefjorden, helt nordvest i nasjonalparken, ligger den nedlagte Brucebyen.

Forvaltning og bruk av området

Det er forbud mot bruk av scooter og annen motorisert ferdsel. Det er ikke mobildekning når man kommer så langt øst på det sentrale Spitsbergen.
Ned Kelly

Edward «Ned» Kelly (født desember 1854, død 11. november 1880) er Australias mest berømte bushranger.
Ned Kelly ble født nord for Melbourne til en irsk far, og som ung mann gjorde han opprør mot politiet. Han ble tilbudt læretid som steinhogger, men avslo det av spesifikke grunner.
Etter en hendelse i 1878, da Kelly og hans gjeng kom i konflikt med politiet og drepte to politimenn i tjeneste, søkte politiet etter ham i skog og mark. Etter at han hadde myrdet tre politimenn, proklamerte kolonien Victoria Ned og hans gjeng fredløse. En endelig voldelig konfrontasjon med politiet fant sted på Glenrowan. Kelly, kledd i hjemmelaget rustning med metallpanser og hjelm, ble tatt til fange. Han ble dømt og hengt for flere mord ved Melbourne Gaol i 1880. Hans dristige fremferd gjorde ham til en ikonisk figur i Australias historie, folkeliv, litteratur, kunst og film.
Levningene etter Kelly ble identifisert i 2011, etter at de to år tidligere var funnet i en massegrav.
Salen Halden

Salen Halden er en kristen frikirkelig menighet i Halden, i Østfold. Menigheten er tilsluttet den norske pinsebevegelsen. Salen Halden ble stiftet i 29. august 1911. Salen Halden er modermenighet til utpostene Salen Prestebakke og Salen Sponvika.
Menigheten har 872 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Salen Halden er engasjert i misjonsarbeid og støtter norsk pinsemisjons arbeid i Israel, Spania og Bolivia, og er utsendermenighet for misjonærene Lisbeth Fumero, Elisabeth Muren og Helge Adolfsen. Menigheten støtter økonomisk misjonæren Mario Fumero og K.A.B.A. sitt arbeide. I 2007 var menighetens misjonsregnskap på 410 000,- kr.
Hmong-konflikten i Laos

Hmong-konflikten i Laos begynte da Vietnamkrigen sluttet i 1975, og borgerkrigen i Laos endte med kommunistisk seier. Pathet Lao, det nye styret, startet så en forfølgelse av tidligere medlemmer av den «hemmelige hær», hvor et essensielt antall hadde vært miao-folk. Den massive forfølgelsen førte til at et stort antall Hmong-folket flyktet ut av landet. Selve konflikten har for lengst opphørt, men regjeringens forfølgelse pågår fortsatt.
Slutta

Slutta, tidligere Røyketelefonen, var en gratis telefontjeneste underlagt Helsedirektoratet. Formålet var å hjelpe brukere av snus og røyk med avvenning og å veilede helsepersonell som behandler pasienter som ønsker avvenning. Røyketelefonen ble først opprettet som et prosjekt i regi av Statens tobakksskaderåd i 1996 og var fra 2002 en tjeneste i Helsedirektoratet.
I 2016 skiftet Røyketelefonen navn til Slutta, og fra 1. januar 2017 ble tjenesten nedlagt.
Volksraad

Volksraad («Folkets råd») var parlamentet til den tidligere Sørafrikanske republikk (ZAR), også kjent som Republikken Transvaal, som eksisterte fra 1857 til 1902 i en del av det som nå er Republikken Sør–Afrika. Den var et ettkammersparlament med 24 medlemmer. Parlamentet opphørte etter at britene seiret i andre boerkrig og den etterfølgende opprettelsen av Unionen Sør-Afrika. Oranjefristaten hadde også et Volksraad. Også det sluttet å eksistere i 1902 etter den britiske seieren i andre boerkrig. «Volksraad» var også navnet på afrikaans for det sørafrikanske underhuset som eksisterte i forskjellige former i 1910–94. Nederlenderne opprettet en forsamling kalt Volksraad som et konsulterende råd for Nederlandsk Østindia i 1918. Et lignende råd for Nederlandsk Ny-Guinea eksisterte mellom 1949 og 1969.
Volksraad i Den sørafrikanske republikk ble delt i to kamre i 1890 for å beholde boernes kontroll over staten, mens det gav «uitlanderne» en stemme i lokale saker. Dette ble gjort for å bli kvitt britiske klager angående uitlandernes innflytelse uten å gi fra seg reell makt.
Denne tokammers lovgivende forsamlingen bestid av et andre Volksraad med stemmerett for alle hvite menn over 16 år, i tillegg til et første Volksraad som var den høyeste myndigheten med ansvar for statens politikk og som hadde begrenset stemmeretten til personer over 40 år med permanent eiendom og en lengre bosetningshistorie i landet.
Jaurès (Paris Metro)

Jaurès er en stasjon på metroen i Paris.
Stasjonen betjener linje 2, linje 5 og linje 7bis.
Mei (Meizhou)

Mei (kinesisk: 梅县; pinyin: Méi Xiàn) er et fylke i byprefekturet Meizhou i provinsen Guangdong i Folkerepublikken Kina. I 1999 hadde det 598 792 innbyggere.
Fylket omfattet tidligere også det som nå er bydistriktet Meijiang, som på kartet til høyre er det område som nesten fullstendig omkranses av det moderne Mei. I fylket ligger blant annet Jiayinguniversitetet.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Zesius chrysomallus

Utseende

En middelsstor stjertvinge, hver bakvinge har to lange, tynne stjerter. Oversiden hos hannen er gyllent oransje, hunnen er brun med blågrå felter ved roten av vingene.

Levevis

Larvene lever sammen med maur på flere ulike planteslekter.

Utbredelse

Arten er utbredt i India og Sri Lanka.
Bredesen & Jørgensen

Bredesen & Jørgensen AS  var en tekstilbedrift i Oslo. Den ble etablert i 1918, og produserte sportsutstyr. Den leverte utstyr til flere polferder og til forsvaret.